
RAPORT

asupra proiectului de Lege privind aprobarea Ordonanţei Guvernului nr.12/2006 pentru aprobarea măsurilor privind susţinerea finanţării documentaţiilor tehnice pentru proiectele din cadrul măsurii 2.1. Dezvoltarea şi îmbunătăţirea infrastructurii rurale din Programul SAPARD, de la bugetul de stat

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege privind aprobarea Ordonanţei Guvernului nr.12/2006 pentru aprobarea măsurilor privind susţinerea finanţării documentaţiilor tehnice pentru proiectele din cadrul măsurii 2.1. Dezvoltarea şi îmbunătăţirea infrastructurii rurale din Programul SAPARD, de la bugetul de stat,  transmis cu adresa nr.PL.X 123 din 1 martie 2006 şi înregistrat sub nr.24/96/01.03.2006. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru administraţie publică, amenajarea teritoriului şi echilibru ecologic, avizul favorabil al Comisiei pentru buget, finanţe şi bănci şi avizul favorabil al Comisiei juridice, de disciplină şi imunităţi.
 Proiectul de lege are ca obiect de reglementare aprobarea măsurilor privind susţinerea finanţării documentaţiilor tehnice pentru proiectele din cadrul măsurii 2.1. „Dezvoltarea şi îmbunătăţirea infrastructurii rurale” din Programul SAPARD, de la bugetul de stat.
Proiectul de Lege privind aprobarea Ordonanţei Guvernului nr.12/2006 pentru aprobarea măsurilor privind susţinerea finanţării documentaţiilor tehnice pentru proiectele din cadrul măsurii 2.1. Dezvoltarea şi îmbunătăţirea infrastructurii rurale din Programul SAPARD, de la bugetul de stat face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Dănuţ Apetrei – secretar de stat în cadrul Ministerului Agriculturii, Pădurilor şi Dezvoltării Rurale . 

La lucrările comisiei au fost prezenţi 24 de deputaţi din totalul de 25 membri ai comisiei.

Raportul Comisiei a fost adoptat în unanimitate, în forma prezentată de Senat, în şedinţa din 28 martie 2006.
Proiectul de Lege privind aprobarea Ordonanţei Guvernului nr.12/2006 pentru aprobarea măsurilor privind susţinerea finanţării documentaţiilor tehnice pentru proiectele din cadrul măsurii 2.1. Dezvoltarea şi îmbunătăţirea infrastructurii rurale din Programul SAPARD, de la bugetul de stat a fost adoptat de Senat în şedinţa din 23 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

     VICEPREŞEDINTE,
          
 
       SECRETAR,

    Dr. Valeriu TABĂRĂ       


    Ioan MUNTEANU  


  

Întocmit: Consilier dr.Anton PĂŞTINARU
                Expert Adrian GOŢA

PAGE  
2

